
Acasă » Actualitate > Unul din 5 tineri români se confruntă cu o problemă de sănătate... 


Prefectul județului Sibiu, Mircea Creţu, a declarat, joi, că, potrivit statisticilor, 
„unul din cinci tineri se confruntă cu o problemă de sănătate mintală”, unii dintre 
ei consumă droguri, deci este nevoie de „implicarea profesioniștilor”. 


„Din nefericire, statisticile ne spun că unul din cinci tineri se confruntă cu o problemă de 
sănătate mintală. (...) De multe ori noi, părinţii, bunicii, cei din jurul lor nu le detectăm 
presiunea pe care ei o resimt și care se poate datora examenelor, prieteniilor complicate, 
schimbărilor pe care le trăiesc și uneori e prea mult. Să nu uităm de telefoane lipite de 
palmă. Rețelele sociale pot fi o sursă de informaţie și conexiune, dar pot crea și invidie, 
sentimentul de neadaptare și mai ales sentimentul de izolare”, a spus prefectul Mircea 
Crețu, în deschiderea Conferinței Naţionale de Sănătate Mintală a Copilului și 
Adolescentului. 


Mircea Crețu spune că este nevoie de o implicare și mai mare a specialiștilor, psihiatri, 


psihologi și consilieri școlari. 


„Din păcate, tot mai mulţi tineri caută o scăpare în droguri, crezând că acestea le vor da 
liniștea sau sentimentul de apartenenţă, dar realitatea e alta, mult mai dură: drogurile nu le 
sunt prieten, afectându-le în schimb memoria, concentrarea, crescând riscul de boli psihice 
mai grave și care le provoacă, nu de puţine ori, gânduri suicidale. (...) Cert este că avem 
nevoie de implicarea profesioniștilor, fie ei și consilieri școlari, psihologi sau psihiatri”, a mai 


spus prefectul sibian. 


